Forslag til RÅDETS FORORDNING om ændring af Rådets forordning (EF) nr. 963/2002 om overgangsbestemmelser vedrørende antidumping- og antisubsidieforanstaltninger vedtaget i henhold til Kommissionens beslutninger nr. 2277/96/EKSF og nr. 1889/98/EKSF samt undersøgelser, klager og ansøgninger vedrørende antidumping og antisubsidier, der er iværksat i medfør af disse beslutninger, men endnu ikke afsluttet

(forelagt af Kommissionen)

BEGRUNDELSE

Traktaten om oprettelse af Det Europæiske Kul- og Stålfællesskab (EKSF-traktaten) udløber den 23. juli 2002. Efter denne dato vil varer, der tidligere var omfattet af EKSF-traktaten, være dækket af EF-traktaten.

Kommissionen har vedtaget to grundbeslutninger, henholdsvis Kommissionens beslutning nr. 2277/96/EKSF og nr. 1889/98/EKSF, som dækker undersøgelser af og foranstaltninger for EKSF-varer i forbindelse med antidumping og antisubsidier.

En række af de foranstaltninger, der er truffet på grundlag af disse beslutninger, vil stadig være i kraft efter den 23. juli, og der kan være klager og ansøgninger, der ikke er færdigbehandlet, eller undersøgelser, som endnu ikke er afsluttet på dette tidspunkt.

Rådets forordning (EF) nr. 963/2002 af 3. juni 2002 [1] har til formål at skabe klarhed over de juridiske forhold for disse foranstaltninger, klager eller undersøgelser ved tydeligt at præcisere, at disse efter den 23. juli 2002 underlægges bestemmelserne vedrørende antidumping og antisubsidier i Rådets forordninger (EF) nr. 384/96 og (EF) nr. 2026/97, som er vedtaget i henhold til artikel 133 i EF-traktaten.

[1] EFT L 149 af 7.6.2002.

Tabellerne i bilagene til ovennævnte forordning indeholder samtlige foranstaltninger vedrørende antidumping og antisubsidier, der var gældende den 16. april 2002, hvor Kommissionen vedtog forslaget.

0Dette forslag har til formål at ajourføre disse tabeller for at tage hensyn til den udvikling, der er sket siden den 16. april 2002, og give et tidssvarende og korrekt billede af situationen.

2002/0146 (ACC)

Forslag til RÅDETS FORORDNING om ændring af Rådets forordning (EF) nr. 963/2002 om overgangsbestemmelser vedrørende antidumping- og antisubsidieforanstaltninger vedtaget i henhold til Kommissionens beslutninger nr. 2277/96/EKSF og nr. 1889/98/EKSF samt undersøgelser, klager og ansøgninger vedrørende antidumping og antisubsidier, der er iværksat i medfør af disse beslutninger, men endnu ikke afsluttet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen [2], og

[2] COM(2002)395 endelig

ud fra følgende betragtninger:

(1) Traktaten om oprettelse af Det Europæiske Kul- og Stålfællesskab (EKSF-traktaten) udløber den 23. juli 2002.

(2) Varer, som på nuværende tidspunkt er omfattet er EKSF-traktaten, vil blive underlagt traktaten om oprettelse af Det Europæiske Fællesskab fra den 24. juli 2002.

(3) I Rådets forordning (EF) nr. 963/2002 [3] fastlægges overgangsbestemmelserne vedrørende de antidumping- og antisubsidieforanstaltninger, der er vedtaget i henhold til Kommissionens beslutninger nr. 2277/96/EKSF og nr. 1889/98/EKSF. Bilagene til forordningen indeholder samtlige foranstaltninger vedrørende antidumping og antisubsidier, der var gældende den 16. april 2002, hvor Kommissionen vedtog forslaget.

[3] EFT L 149 af 7.6.2002.

(4) Der er imidlertid blevet vedtaget ændringer til nogle af disse foranstaltninger. Ovennævnte bilag bør derfor ajourføres. Rådets forordning (EF) nr. 963/2002 bør følgelig ændres, således at tabellerne i bilagene ajourføres -

UDSTEDT FØLGENDE FORORDNING:

Artikel 1

I Rådets forordning (EF) nr. 963/2002 foretages følgende ændringer:

1. I tabellen i bilag I erstattes afsnittet vedrørende "Fladvalsede produkter af jern og ulegeret stål (varmvalsede bredbånd) med oprindelse i Indien" med følgende:

>TABELPOSITION>

2. I tabellen i bilag I erstattes afsnittet vedrørende "Varmvalsede produkter af jern og ulegeret stål (varmvalsede bredbånd) med oprindelse i Rumænien" med følgende:

>TABELPOSITION>

3. I tabellen i bilag II erstattes afsnittet vedrørende "Fladvalsede produkter af jern og ulegeret stål (varmvalsede bredbånd) med oprindelse i Indien" med følgende:

>TABELPOSITION>

Artikel 3

Denne forordning træder i kraft den 24. juli 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...] 2002.

På Rådets vegne

Formand